CELEX: 62015CN0572
Language: mt
Date: 2015-11-02 00:00:00
Title: Kawża C-572/15: Talba għal deċiżjoni preliminari mressqa mir-Riigikohus (l-Estonja) fit-2 ta’ Novembru 2015 – F. Hoffmann-La Roche AG vs Accord Healthcare OÜ

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/13
            
         Talba għal deċiżjoni preliminari mressqa mir-Riigikohus (l-Estonja) fit-2 ta’ Novembru 2015 – F. Hoffmann-La Roche AG vs Accord Healthcare OÜ
   (Kawża C-572/15)
   (2016/C 027/16)
   Lingwa tal-kawża: l-Estonjan
   
      Qorti tar-rinviju
   
   Riigikohus
   
      Partijiet fil-kawża prinċipali
   
   
      Rikorrenti: F. Hoffmann-La Roche AG
   
      Konvenuta: Accord Healthcare OÜ
   
      Domandi preliminari
   
   
               1)
            
            
               L-Artikolu 21(2) tar-Regolament (KE) Nru 469/2009 (1) tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali (Verżjoni kodifikata), għandu jiġi interpretat fis-sens li jinvolvi t-tqassir tat-terminu ta’ validita ta’ ċertifikat ta’ protezzjoni supplimentari li nħareġ minn Stat Membru skont il-leġiżlazzjoni nazzjonali qabel l-adeżjoni ta’ dan l-Istat Membru mal-Unjoni Ewropea u li l-perijodu ta’ validità tiegħu fir-rigward tal-ingredjent attiv huwa, skont l-indikazzjonijiet li jidhru fiċ-ċertifikat ta’ protezzjoni supplimentari, ta’ iktar minn 15 il-sena sa mill-ewwel awtorizzazzjoni ta’ tqegħid fis-suq, fl-Unjoni Ewropea, tal-prodott mediċinali li jikkonsisti f’dan l-ingredjent attiv jew li jinkludih?
            
         
               2)
            
            
               Jekk ir-risposta għall-ewwel domanda hija fl-affermattiv, għandu jitqies li l-Artikolu 21(2) tar-Regolament Nru 469/2009, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali (Verżjoni kodifikata) huwa konformi mad-dritt tal-Unjoni Ewropea, b’mod partikolari mal-prinċipji ġenerali tal-Unjoni Ewropea li jirrigwardaw il-protezzjoni tad-drittijiet kweżiti, il-prinċipju ta’ nuqqas ta’ retroattività u l-Karta tad-Drittijiet Fundamentali tal-Unjoni Ewropea?
            
         
      (1)  ĠU L 152, p. 1